open-index/open-wikipedia-markdown huggingface dataset:
הלגיון השלישי איטליקה

**הלגיון השלישי איטליקה** (בלטינית: **Legio III Italica**) היה לגיון רומאי, אשר הוקם בידי הקיסר מרקוס אורליוס בשנת 165 ושרד עד סוף המאה הרביעית. בהמשך נוסף ללגיון השם "פיה פילדיס" אשר משמעותו הוא "האדוק והנאמן".

## היסטוריה
הלגיון הוקם בשנת 165 או 166 בידי הקיסר מרקוס אורליוס, יחד עם הלגיון השני איטליקה. הקמת שני הלגיונות נעשתה כחלק מהרחבה הכרחית של הצבא הרומי לנוכח העובדה שמרקוס אורליוס ניהל באותה עת מלחמה בשבטי המרקומנים על הדנובה בזמן שעמיתו לשלטון לוקיוס ורוס לחם ב. ייתכן ששני הלגיונות החדשים נקראו "איטליקה" כמחווה ל הוותיק אשר הפגין תעוזה במהלך מלחמותיו הקודמות של מרקוס אורליוס כנגד המרקומנים. כדי לסמל את נאמנותו של הלגיון החדש לשני השליטים גם יחד, הוסף ללגיון בתחילה התואר "קונקורס" ("ההרמוני"). השם "איטליקה" מרמז כי מרבית המגויסים באו מאיטליה. כסמל הלגיון נבחרה החסידה.

לא ידוע היכן הוצב הלגיון בשנים הראשונות לקיומו, אולם הוא היה חלק מכח המשימה של הקיסר לעתיד פרטינקס (אשר כלל גם את הלגיון הראשון אדיוטריקס ואת הלגיון השלישי איטליקה) אשר לחם בשבטי המרקומנים בשנת 175 ברייטה ונוריקום. כמו כן ידוע שחיילים מהלגיון השתתפו בבניית חומות העיר סלונה (ספליט המודרנית). בשנת 171 הוצב הלגיון ליד נהר הרגן ואנשיו בנו שם מחנה שנודע כ"רג'ינה קסטרה" או "הטירה על נהר הרגן". בהמשך התפתח באזור יישוב שהפך לעיר רגנסבורג. המחנה שבנו אנשי הלגיון הוא חריג ביחס לשאר המחנות הצבאיים מאותה תקופה, כיוון שהוא בנוי יותר במתכונת של טירה ופחות במתכונת של מחנה פתוח. נראה שחיילי הלגיון לא הצטמצמו לאזור רגנסבורג אלא היו פרוסים בכל אזור רייטה. הם הועסקו בעיקר בבירוקרטיה המחוזית. הלגיון תמך בספטימיוס סוורוס כאשר זה צעד אל רומא והדיח את דידיוס יוליאנוס. מאוחר יותר השתתף הלגיון גם במלחמותיו של סוורוס כנגד קלאודיוס אלבינוס ופסקניוס ניגר, וייתכן שאף כנגד האימפריה הפרתית.

תחת בנו של סוורוס, קרקלה, לחם הלגיון כנגד האלמאנים וכנראה גם נגד הפרתים. כתובת מתקופת גורדיאנוס השלישי מזכירה מעורבות של חיילי הלגיון בקרבות בתקופתו. ככל הנראה הכוונה למערכה שניהל גורדיאנוס כנגד האימפריה הסאסאנית בין השנים 243–244. הלגיון צידד בוולריאנוס במהלך המרד שלו בקיסר איימליאנוס, ועל כך זכה מאת ולריאנוס לתואר "פיה פילדיס" ("האדוק והנאמן"). תחת שלטון בנו של ולריאנוס, גליאנוס לחם הלגיון כנגד פוסטומוס שליט האימפריה הגאלית. למרות שבסיס הלגיון נותר ברגנסבורג, ידוע כי יחידות משנה שלו לחמו תחת הקיסר אורליאנוס בשנת 273 כנגד זנוביה מלכת האימפריה התדמורית. הלגיון עדיין היה קיים בסוף המאה הרביעית, אולם פוצל לשש יחידות נפרדות. חמש מהן הוצבו בנקודות שונות ביערות לאורך נהר הרגן כהגנה מפני האלמאנים והאוסטרוגותים, ויחידה שישית הועברה לאיליריקום. ידוע גם על נוכחות של חיילי הלגיון באלג'יריה באותה תקופה. במהלך המאה החמישית נכבשה רגנסבורג בידי הבווארים. גורל של חיילי הלגיון השלישי איטליקה לא ידוע.

## לקריאה נוספת
* Legio III Italica, Emil Ritterling

## קישורים חיצוניים

* הלגיון השלישי איטליקה, באתר livius.org 
* הלגיון השלישי איטליקה, באתר Imperiumromanum.com 

## הערות שוליים

שלישי איטליקה
הסניגורים

**הסנגורים** (ברוסית: **Заступники**) היא סדרת טלוויזיה רוסית, דרמה משפטית בהפקת Sreda שפרק הבכורה ישודר בערוץ 1 הרוסי ב-23 במרץ 2020.

הסדרה מגוללת סדרת תיקי משפט אמיתיים, תוך התבססות על חייה של דינה קמינסקאיה. קמינסקאיה – עורכת דין, משפטנית, פעילה לזכויות אדם, שנולדה ב-13 בינואר 1919. הייתה ידועה בעבודתה בבתי המשפט הסובייטיים בשנות ה-60 ובתחילת שנות השבעים, כשהיא מגנה על דיסידנטים רבים. נאומיה של דינה קמינסקי "צדק או תשובה?", "תהליך של ארבעה", "תהליך טשקנט" נכללו באוסף והופצו בסמיזדאט. בסוף שנות ה-70, בגלל רדיפות פוליטיות, דינה קמינסקי ומשפחתה נאלצו לעזוב את ברית המועצות, היגרו לארצות הברית. אבל שם היא המשיכה בעבודתה בתחום ההסברה, עבדה גם כמגישת תוכניות בתחנות הרדיו Radio Liberty ו-Voice of America וכתבה ספר זיכרונות, "כתביה של עורכת דין" (1984). דינה קמינסקי נפטרה בשנת 2006 בשנה ה-88 לחייה.
## עלילה
שנת 1966. עורכת הדין הצעירה והשאפתנית נינה מטליצקאיה עוברת מעבודתה בפרקליטות המדינה לפרברים הרחוקים של מוסקבה לסניף מספר 1, לשכת עורכי הדין המוערכת והחזק ביותר בברית המועצות. כעת נינה צריכה להוכיח את עצמה במקום החדש, באופן ראוי. עליה להגן על גנבים בחוק, חובב מוזיקה המואשם בריגול, כוכב קולנוע שהורשע ברצח שותף לחדר, צעירים שהואשמו על לא עוול בכפם ודיסידנטים – כולם מספרים את סיפורה של ברית המועצות שתחת ברז'נייב.

## שחקנים ודמויות
*מרינה וורוז'י – נינה מטליצקאיה
*קיריל גרינשצ'יקוב
*ניקיטה טרסוב
*ויקטוריה ורברג
*אנה ארלנובה
*יבגני מורוזוב
*מריה פומינה
*מקסים ויטורגן
*אלכסיי ויטוק
*יקטרינה וולקובה

## קישורים חיצוניים

* פרק הבכורה באתר ערוץ 1 הרוסי 
* "הסניגורים", באתר Vokrug.tv 
* "הסניגורים", באתר kinopoisk.ru 
* "הסניגורים", באתר kino-teatr.ru 

## הערות שוליים

קטגוריה:סדרות דרמה המשכיות
קטגוריה:סדרות משפטיות רוסיות
קטגוריה:סדרות מתח רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:ערוץ 1 הרוסי: תוכניות וסדרות
קטגוריה:Sreda: הפקות מקור
מגפת הקורונה בגינאה המשוונית

**[[מגפת הקורונה]] ב[[גינאה המשוונית]]** פרצה ב-14 במרץ 2020, לאחר אישה בת 42 שחזרה לגינאה המשוונית ממדריד אובחנה חיובית לנגיף.
## ציר זמן
ב-18 במרץ, אושרו בסך הכל 4 מקרים. כל המקרים היו מהטיסה הבין יבשתית.

ב-19 במרץ, אושרו 2 מקרים חדשים ובסך הכל אושרו 6 מקרים. מקרה חדש אחד היה גבר פורטוגזי בן 46, שנכנס לטיסה הבין-יבשתית; המקרה השני היה גבר ספרדי בן 68, שנכנס בטיסת אייר פראנס.

נכון ל-24 במרץ, ישנם 9 חולים במדינה, כולם נדבקו מחוץ למדינה. טרם נרשמו מקרים מאושרים של התפשטות קהילתית במדינה.

## קישורים חיצוניים

## הערות שוליים

גינאה המשוונית
קטגוריה:גינאה המשוונית: היסטוריה
גינאה המשוונית
Harajuku Lovers Live

**Harajuku Lovers Live** הוא אלבום הווידאו הראשון של הזמרת-יוצרת האמריקאית גוון סטפאני. אלבום הווידאו יצא לאור ב-4 בדצמבר 2006. הוא יצא על גבי DVD ובוים על ידי סופי מולר והופק על ידי אויל פקטורי.

איגוד תעשיית ההקלטות האוסטרלי העניק לאלבום הווידאו את תואר הזהב.

## רקע
אלבום זה מתעד את הופעתה בקליפורניה בנובמבר 2005 במסגרת סיבוב ההופעות שלה "Harajuku Lovers Tour 2005". הופעה זו מכילה את כל שיריה מתוך אלבום הבכורה שלה ושני שירים מאלבומה השני. בנוסף הוא גם מכיל קטעי ראיונות עם רקדנים ונגנים של המופע ומאחורי הקלעים אודות סיבוב ההופעות.

האלבום יצא לאור כחלק מקידום אלבומה השני של הזמרת שיצא יום למחרת. ה-DVD קיבל ביקורות מעורבות אשר החמיאו על יכולות ההופעה של סטפאני ועל הנוכחות הבימתית שלה אך מתחו ביקורת על קטעי המעבר הארוכים ואת רשימת השירים הקצרה. האלבום הגיע למעמד פלטינה בקנדה ולמעמד זהב באוסטרליה.

## הצלחה
באוסטרליה זכה אלבום הווידאו להצלחה כאשר קיבל את תואר הזהב על ידי איגוד תעשיית ההקלטות של המדינה. איגוד תעשיית ההקלטות הקנדי העניק לאלבום הווידאו את תואר הפלטינה.

## קישורים חיצוניים

## הערות שוליים

קטגוריה:אלבומי וידאו מ-2006
קטגוריה:אלבומי גוון סטפאני
קטגוריה:אלבומי חברת אינטרסקופ רקורדס
מגפת הקורונה במלטה

**[[מגפת הקורונה]] ב[[מלטה]]**, התגלתה לראשונה ב-7 במרץ 2020, לאחר שנערה איטלקייה בת 12 נמצאה חיובית.

הילדה ומשפחתה הועברו לבידוד, כתוצאה מהחלטת משרד הבריאות המלטזי לבודד את כל מי שהגיע מאיטליה או ממדינה בה אחוז הנדבקים הוא גבוה.

לאחר מכן, גם הוריה נתגלו חיוביים ביחס לווירוס. מקרים נוספים נמצאו מאוחר יותר. נכון ל-26 במרץ 2020 ישנם במלטה כ-134 חולים, שניים מהם הבריאו.

האכיפה מתבצעת דרך אמצעים חוקיים וקנסות, עוצר וסגר עצמי של אנשים שהגיעו ממדינות עם אחוזי הדבקה גבוהים. על הממשלה המלטזית הועברה ביקורת על מחסור בהכנה מספקת לקראת ההתפרצות.

## היסטוריה
ב-24 בינואר, העריך המפקח המלטזי על בריאות הציבור שקיים סיכוי קטן להתפרצות במדינה, מאחר שאין טיסות ישירות בין מלטה לסין.

כחודש לאחר מכן, ב-24 בפברואר, משרד הבריאות המלטזי הודיע על סריקת כל הנוסעים הנכנסים במצלמה תרמית. שתי מצלמות כאלו הותקנו בנמל התעופה הבינלאומי מלטה בולטה.

גם נוסעים שירדו בנמל מרסה (מלטה)  גם נבדקו. בבית החולים "מאטר דיי", כל החולים בעלי סימפטומים מקדימים נבדקו ל-COVID-19.

ב-25 בפברואר, משרד הבריאות במלטזי המליץ למטיילים הבאים מאיטליה לעבור לבידוד עצמי של 14 ימים, ולכל האזרחים המלטזים שלא לטוס ולהגיע למחוזות צפון איטליה.

עובדי נמל וספינות מלטזים התנגדו לפריקת מטענים איטלקיים, עד שיבדקו וינוקו על ידי הצוותים התברואתיים. איגוד המורים המלטזי המליץ שלא לבדוק שיעורי בית של תלמידים אשר לא מרגישים בטוב.

רבים ממקומות העבודה ביקשו מאנשי הצוות שלהם שביקרו באיטליה להישאר בבתיהם, וכן להימנע מכל ביקור לא הכרחי באיטליה.

כשהמגפה התקדמה בדרום איטליה עד פלרמו וסיציליה, רבים מהסופרמרקטים התרוקנו כתוצאה מקנייה מלווה בפאניקה.

ב-11 במרץ, הוחל איסור נסיעה לגרמניה, צרפת, ספרד, ספרד ושווייץ, בנוסף לאיסור הנסיעה לאיטליה. בנוסף, האיסור קבע שכל אדם החוזר מאחת מהמדינות הללו מחויב בבידוד. עבירה על החוק תגרור קנס של 1,000 אירו.

ב-16 במרץ, הממשלה המלטזית הודיעה על הנחיות חדשות: יסגרו כל המסעדות, הברים, הגימנסיות, המועדונים, בתי הקולנוע ומקומות מפגש לבינגו. הקנס על עברה על החוק עלה ל-3,000 יורו.

כמו כן, כל אזרחי מלטה אשר נמצאים מחוץ למלטה, נקראו לחזור למדינה באופן מיידי. כל התיירים הונחו לעזוב גם כן באופן מיידי. ב-19 במרץ ראש הממשלה הציג תוכנית סיוע בסך 2 מיליארד יורו, כולל סיוע מיוחד לתושבי האי גוזו.

ב-20 במרץ בלילה נכנס לתוקפו החוק שכל טיסות הנוסעים יבוטלו. משרד החוץ ויחסי אירופה קרא שיעזור לכל המלטזים לחזור לארצם. זאת ועוד, הבידוד ל-14 ימים יחול על כל אזרח או תייר שיגיע למלטה, לא משנה מהיכן הגיע.

מ-23 במרץ בשעה 8 בערב, נאסרו פתיחתם של כל החנויות שאינן הכרחיות: חנויות לממכר בגדים, תכשיטים, צעצועים, משחקי מחשב, ספרים, אלקטרוניקה, מספרות, מכוני יופי, מכוני קעקועים ועוד.

הותרו להיפתח: סופרמרקטים, מאפיות, מכולות, שירותי דואר, שירותי בריאות, תחבורה ציבורית ובנקים. פתיחה של מקום שאסור בפתיחה תגרור קנס של 3,000 יורו.

## מקור ההדבקות במלטה
על פי הסטטיסטיקות, כ-9 חולים הגיעו מאיטליה, 3 מספרד, 2 מצרפת, 2 מבריטניה, 3 מנורווגיה, 1 מאירלנד, 1 מדרום אמריקה, והשאר הם מקרים מקומיים או לא ידועים.

## קישורים חיצוניים

## הערות שוליים

מלטה
קטגוריה:מלטה: בריאות ורפואה
קטגוריה:מלטה: היסטוריה
מלטה
דגימה (רפואה)

ממוזער|ציוד ללקיחת דגימות רפואיות
ברפואה, נטילת **דגימה** היא תנאי הכרחי עבור בדיקות רפואיות רבות, דגימה של חומר כלשהו (דם, הפרשות, תאים ועוד) מסייעת לתהליך האבחון והערכת המטופל ולהתווית הטיפול במחלתו.

## טכניקת דגימה

ישנן טכניקות שונות לסוגי הדגימות השונות בהתאם לצורך הנדרש.

## סוגי דגימות
ניתן לסווג סוגים שונים של חומר שנדגם לפי מסיסות לעומת נזילות, כגון:
* רקמה מוצקה, כמו ביופסיה של מח העצם
* רקמה רכה, כמו ביופסיה של שרירים
* נוזלי גוף

### דגימה של נוזלי גוף
דגימת נוזלי גוף כוללת:
* דגימת דם לבדיקת דם ובכלל זה:
** דגימת דם עורקי, נטילת דגימה מעורק לשם בדיקת רמות הגזים (חמצן ופד"ח).
** דגימת דם נימי, מבוצעת בדרך כלל בעזרת ניקוב קצה האצבע (או העקב אצל תינוקות קטנים) ואספת הדם למבחנה או צינורית דקה, בדיקה זו נפוצה אצל חולי סוכרת למעקב אחרי רמת הגלוקוז.
** דגימת דם ורידי, רוב בדיקות הדם נעשות באמצעות דגימת דם ורידי, הדגימה נאספת במבחנה עם כמות של חומר ביולוגי.
* דגימת נוזל המוח והשדרה, בדרך כלל באמצעות ניקור מותני.
* דגימה של נוזל האדר, בדרך כלל באמצעות thoracentesis .
* דגימה של נוזל מי שפיר, בדרך כלל מתקבלת על ידי דיקור מי שפיר.
* דגימה של נוזל הצפק.

## סוגי דגימה לפי איתור רכיבים
ניתן לנתח את החומר שנדגם באמצעות רכיבים שונים, למשל:
* אלקטרוליטים
* חלבונים
* תאים (לדוגמה תאי דם לבנים בדגימת דם)
* חומרים מיקרוביולוגיים, לדוגמה פטריות או חיידקים

## דגימה מיקרוביולוגית
דגימה מיקרוביולוגית כוללת:
* דגימות דם
* דגימה לתרבית גרון (משטח גרון), מבוצע באמצעות העברת מטוש על פני הגרון
* דגימת ליחה מהריאות לתרבית ליחה, מבוצע באמצעות טכניקת שיעול מיוחדת או באמצעות מברשת דגימה מיוחדת בעלת כיסוי מיוחד למניעת זיהום הגרון

## ראו גם
* מעבדה רפואית

קטגוריה:רפואה
Northern Star

**Northern Star** (בעברית: **כוכב צפוני**) הוא אלבום הבכורה של הזמרת-יוצרת הבריטית מלאני סי. אלבום הבכורה יצא לאור על ידי חברת התקליטים וירג'ין רקורדס, ב-18 באוקטובר 1999. מתוך האלבום יצאו חמישה סינגלים כשהבולט מביניהם הוא הלהיט "Never Be the Same Again".

עם יציאתו נכנס האלבום אל המקום הרביעי במצעד האלבומים הבריטי.

## רקע
בעקבות צאת אלבומה של מדונה Ray of Light, גייסו מלני וצוותה כמה מהמפיקים אשר עבדו על האלבום ביניהם ויליאם אורביט, קרייג אמסטרונג וריק נובלס. מלני הייתה שותפה לכתיבת כל השירים באלבום עם מספר כותבים ביניהם ריק נובלס ודייב מונדיי.

האלבום מכיל מספר של ז'אנרים שונים כאשר העיקרי ביניהם הוא פופ לצד אלמנטים של רוק, מוזיקה אלקטרונית, דאנס, טראנס, טכנו-רוק ו-R&B. בנוסף האלבום גם היה מושפע מהמוזיקה של להקתה ספייס גירלז.

## הצלחה מסחרית
מבחינה מסחרית האלבום זכה להצלחה כאשר הגיע למקום ה-1 בשוודיה ונכנס לעשירייה הפותחת בעוד מספר מדינות נוספות באירופה. בבריטניה האלבום זכה להצלחה רבה כאשר הגיע למקום ה-4 במדינה ומכר קרוב ל-900 אלף עותקים מה שהעניק לו מעמד פלטינה כפולה.

עם מכירות של קרוב ל-4 מיליון עותקים בכל העולם זה הפך לאלבום הנמכר ביותר על ידי כל אחת מחברות הספייס גירלז בנפרד. באוגוסט 2001 האלבום יצא לאור מחדש עם גרסאות רמיקס לשירים "Never Be the Same Again" ו-"I Turn to You" לאור הצלחתם.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1999
קטגוריה:אלבומי מלאני סי
קטגוריה:אלבומים באנגלית
קטגוריה:אלבומים שהופקו על ידי ויליאם אורביט
קטגוריה:אלבומים שהופקו על ידי מריוס דה פריס
קטגוריה:אלבומים שהופקו על ידי ריק רובין
קטגוריה:אלבומים שהוקלטו באולפני אולימפיק
קטגוריה:אלבומי זהב באוסטרליה
קטגוריה:אלבומי חברת וירג'ין רקורדס
חיות רעות

**חיות רעות** (באנגלית: **Tiger King: Murder, Mayhem and Madness**) היא סדרה דוקומנטרית אמריקאית של נטפליקס שעלתה לשירות ההזרמה של החברה ב-20 במרץ 2020.

## תקציר העלילה
הסדרה עוקבת אחר פארק החיות האקזוטי של ווינווד רבתי  שבעיר ווינווד שבאוקלהומה המנוהל על ידי ג'וזף שרייבווגל , הידוע גם בשם ג'וזף מלדונאדו-פסג' ובכינוי "ג'ו אקזוטיק".

מלדונאדו-פסג' רכש חוות סוסים בגודל 16 אקר והפך אותה לגן חיות עבור חתוליים גדולים. בגן החיות היו כ-50 מינים וכ-200 חתולים גדולים.

בפברואר 2016 הוא ניסה למצוא רוצח שכיר כדי לחסל את קרול בסקין, המנכ"לית של עמותת "Big Cat Rescue" , שניצחה בתביעה גדולה נגדו בשנת 2013. בספטמבר 2018 הוגש נגדו כתב אישום, וב-2 באפריל 2019 הוא הורשע בשתי עבירות ניסיון רצח, שמונה הפרות של חוק לייסי  ו-9 הפרות של חוק המינים בסכנת הכחדה .

ב-23 בינואר 2020, ג'וזף מלדונאדו-פסג' נידון ל-22 שנות מאסר. הוא הורשע בניסיון להרוג את קרול בסקין בפלורידה, ובהריגת חמישה נמרים. בשנת 2021 נערך משפט חוזר בו הוחלט שהעונש על עבירת ניסיון הרצח היה חמור מדי ובשל כך בשנת 2022 הוקל עונשו בשנה ונקבע על 21 שנים.

## ביקורת
חלק מהמשתתפים בסדרה, קרול בסקין ודוק אנטל, הודיעו כי הם מאוכזבים מהצורה בה דמויותיהם הוצגו.

על פי מדד נילסן, בסדרה צפו למעלה מ-34 מיליון אנשים בעשרת הימים הראשונים לאחר שחרורה.

ב-12 באפריל 2020 יצא פרק ספיישל נוסף על שבעת פרקי הסדרה, ובו מראיין ג'ואל מקהייל חלק מכוכבי הסדרה.

## קישורים חיצוניים
* 

* 
* 
* 

## הערות שוליים

קטגוריה:פשע אמיתי בטלוויזיה
קטגוריה:סדרות טלוויזיה תיעודיות של נטפליקס
קטגוריה:סדרות משטרה ופשע
קטגוריה:סדרות דרמה אמריקאיות

קטגוריה:סרטים על גני חיות
קטגוריה:סדרות טלוויזיה אמריקאיות שעלו לשידור בשנת 2020
ליאנקה גרו

**ליאנקה גאורגייבנה גרו** (ברוסית: **Ля́нка Гео́ргиевна Гры́у**; נולדה ב-22 בנובמבר 1987) היא שחקנית תיאטרון וקולנוע רוסייה.

## ביוגרפיה
ליאנקה גריו נולדה במוסקבה, רוסיה הסובייטית, ברית המועצות. אביה היה השחקן המולדובי גאורגי גראו (גרו). אמה הייתה השחקנית הרוסייה סטלה אילניצקאיה. הוריה נפרדו כשליאנקה הייתה ילדה והאב כבר לא קיים קשרים עם המשפחה ועד גיל 3 לא דיברה רוסית.

גרו הופיע לראשונה בקולנוע בגיל ארבע. באותה תקופה אמה סיימה את מכון גרסימוב לקולנוע (VGIK) ויחד עם ליאנקה בת הארבע התגוררה במעונות המכון. במסדרונות המכון, הבחינו בליאנקה והוצע לה תפקיד בסרט הקצר "אחד", המבוסס על סיפור של ריי ברדבורי. הסרט קיבל מספר גדול של פרסים באירופה כמו גם בפסטיבלים קטנים יותר.

בהתעקשות המפיקים, גרו עבדה תחת שם הבמה ליאנה אילניצקאיה, שם שהבמאים חשו שהוא יותר מתאים לקהל הרוסי. בגיל שש הנחתה גרו תוכנית טלוויזיה לילדים בשם "טיק-טאק". תפקידה העיקרי הראשון היה דמותה של בקי בסרט "נסיכה קטנה" (1997) של הבמאי ולדימיר גרמאטיקוב. על תפקידה בסרט, זכתה בפרס השחקנית הטובה ביותר בפסטיבל הסרטים הבינלאומי לסרטי ילדים במוסקבה של רולן ביקוב, ובפרס השחקנית הטובה ביותר בפסטיבל הקולנוע "אורליונוק".

בשנת 2000 צולמה על ידי הבמאי אולג פוגודין לסרטו "טריומף: יומנו של האדום", סיפור שהדמויות הראשיות הם ילדים, המשחקים במשחקי בוגרים. השחקנית הייתה אז בת 13. אך הסרט נגנז ומעולם לא יצא לאקרנים. בגיל 18, לפני שהתקבלה למחלקת המשחק במכון גרסימוב (בקורס של ולדימיר גרמטיקוב), גרו הפסיקה להשתמש בשם הבמה שלה והחלה לעבוד בתור ליאנקה גרו.

הקריירה של גרו החלה לפרוח בשנת 2009, כשהופיעה בשני תפקידים ראשיים: בסרט **[[שיבת המוסקטרים, או אוצר הקרדינל מאזארן]]** בבימויו של גאורגי יונגוואלד-חלקביץ', שם גילמה את בתו של ד'ארטניאן, ז'קלין; ובסדרה "ברוויחה", שם גילמה את יבגניה קולשצ'ניצ'נקו - סטודנטית מבית הספר היוקרתי "סיטי". לצורך תפקיד בתו של ד'ארטניאן, בילתה ליאנקה למעלה מחודשיים בהכנות, למדה רכיבה על סוסים וסייף.

בקיץ 2011 לוהקה גרו לתפקיד איירין אדלר בסדרה הרוסית החדשה על הרפתקאותיו של שרלוק הולמס עם איגור פטרנקו בתפקיד הראשי. 

בשנת 2016, גרו ניסתה לפתח קריירה בהוליווד והופיעה בסרט העצמאי האמריקני Impests Monsters בבימויו של נתן קטוצ'י ובסדרת הטלוויזיה של רשת FX, "האמריקאים". מופיעה בסרטים קצרים שונים בארצות הברית.

## חיים אישיים
ממוזער|חתונתם של ליאנקה ומיכאיל, 9 ביולי 2010.
גרו נשואה למלחין והבמאי מיכאיל ויינברג (מאז 2010) ולשניים יש בן בשם מקסים (יליד 20 בפברואר 2011). הם מתגוררים בלוס אנג'לס, ארצות הברית. היא דוברת אנגלית רהוטה, נוסף לרוסית.

## פילמוגרפיה נבחרת

## קישורים חיצוניים

* 

* ליאנקה גרו, באתר LiveJournal

## הערות שוליים

קטגוריה:שחקניות רוסיות
קטגוריה:בוגרי המכון לקולנוע על שם גרסימוב
קטגוריה:שחקניות תיאטרון רוסיות
קטגוריה:מוסקבה: אישים
קטגוריה:רוסיות שנולדו ב-1987
קטגוריה:רוסים שנולדו ב-1987
Overcome

**Overcome** (בעברית: **להתגבר**) הוא אלבום הבכורה של הזמרת-יוצרת הבריטית אלכסנדרה ברק. האלבום יצא לאור ב-16 באוקטובר 2009 על ידי חברות התקליטים אפיק רקורדס וסייקו מיוזיק.

האלבום הגיע למקום הראשון במצעד האלבומים הבריטי.

## רקע והפקה
האלבום הופק על ידי סיימון קאוול, רד וואן וני-יו. איגוד תעשיית ההקלטות הבריטי העניק לאלבום את תואר הפלטינה הכפולה על מכירות של למעלה מ-800,000 עותקים במדינה, מה שהופך אותו לאלבומה הנמכר ביותר של ברק במדינה.

כמה שנים לאחר צאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## נתוני מכירות

## קישורים חיצוניים
* 

## הערות שוליים

קטגוריה:אלבומי בכורה מ-2009
קטגוריה:אלבומי אלכסנדרה ברק
קטגוריה:אלבומים שהופקו על ידי סטארגייט
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת אפיק רקורדס
קטגוריה:אלבומי חברת סייקו מיוזיק
גרנד פרינסס

**גרנד פרינסס** (באנגלית: **Grand Princess**, תרגום: נסיכה גדולה) היא אוניית תענוגות, הראשונה בסדרת גרנד, המופעלת על ידי פרינסס קרוזס שהיא חברת בת של קרניבל. היא נבנתה בשנת 1998 על ידי Fincantieri במונפאלקונה, איטליה, בעלות של כ-450 מיליון דולר. היא הייתה ספינת הנוסעים הגדולה והיקרה ביותר שנבנתה אי פעם באותה תקופה. הגרנד פרינסס הייתה ספינת הדגל בצי פרינסס קרוז עד ש-Royal Princess החדשה קיבלה את התואר הזה ביוני 2013.

## עיצוב
הגרנד פרינסס היא בעלת עיצוב תפאורה שונה ביחס לספינות אחיות שלה.
[ממוזער|גרנד פרינסס ב[ספליט, קרואטיה ב־7 באוגוסט 2011]]
הגרנד פרינסס היא ספינת האחות של Star Princess ושל ה-Golden Princess. הגרנד פרינסס הייתה התפאורה למשימה בסדרה השנייה של הגרסה הבריטית לתוכנית הריאליטי "The Apprentice".

בגרנד פרינסס תיאטרון גדול, טרקלין מרכזי גדול להופעה, וטרקלין מופע אחורי.

במאי 2011 השלימה גרנד פרינסס את שיפוץ הרציף היבש הנרחב ביותר בתולדות הפרינסס קרוז שכלל שיפוץ והוצאת טרקלין הנוסעים מאחוריה. זה פתר את הנטייה שלה להפליג בקשת גבוהה, ושיפרה את צריכת הדלק שלה בכ-3% - 4%. הנטייה הגבוהה של החרטום הייתה ייחודית עבור הגרנד פרינסס, ואינה משפיעה על אף אחת מהספינות האחרות של המעמד הגדול (או מחלקות הנגזרות) שכן בניגוד לגרנד פרינסס יש להן סיפוני עליון מאלומיניום. במרץ 2019 עברה הגרנד פרינסס עוד שיפוץ ברציף יבש.

## אירועים
### אירוע לוויתן בשנת 2017
ב־9 באוגוסט 2017, לווייתן גדול-סנפיר נמצא תקוע בקשת הספינה לאחר שעגנה בקטצ'יקן, אלסקה. הפרינסס קרוז פרסמה הודעה בה נאמר כי "לא ידוע כיצד ומתי זה קרה כיוון שהספינה לא חשה כל השפעה".

### מגפת הקורונה 2020
במרץ 2020 דווח כי שני נוסעים בשייט הספינה למקסיקו בין 11 ל-21 בפברואר 2020, נדבקו בנגיף הקורונה ואחד מהם מת. ההודעה הגיעה כשהספינה התקרבה לסן פרנסיסקו ועל סיפונה 3,533 נוסעים (2,422 אורחים ו-1,111 אנשי צוות), חלקם דיווחו על תסמינים התואמים את המחלה, והספינה הוחזקה בחוף הים על ידי הרשויות.

ספינת נוספת בבעלות פרינסס קרוז הדיימונד פרינסס, חוותה גם את התפרצות המחלה בפברואר 2020, והושמה בהסגר במשך כמעט חודש ביוקוהמה, יפן. לפחות 712 מתוך 3,711 הנוסעים ואנשי הצוות נדבקו בנגיף, 14 מהם מתו.

## קישורים חיצוניים

* 
* תמונה של הגרנד פרינסס יוצאת מפוסט לאודרדייל לאחר שיפוץ

## הערות שוליים

קטגוריה:אוניות נוסעים
קטגוריה:מגפת הקורונה בארצות הברית
Heartbreak on Hold

**Heartbreak on Hold** (בעברית: **שברון לב בהמתנה**) הוא אלבום האולפן השני של הזמרת-יוצרת הבריטית אלכסנדרה ברק. האלבום יצא לאור ב-1 ביוני 2012 על ידי חברות התקליטים תקליטי RCA וסייקו מיוזיק.

האלבום הגיע למקום הראשון במצעד האלבומים הבריטי.

## רקע והפקה
האלבום הופק על ידי סימפו נימפו, לוקאס סעקון, מיכאל וודס, מייק ספנסר, אוש וילקינסון, ג'ייסון גיל, איבר ליסינסקי, בן אדמס, דייוויד גמסון ופרד פאלקה. ב-Allmusic קיבל האלבום דירוג של שלושה וחצי כוכבי זהב מתוך חמישה בסך הכול.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלכסנדרה ברק
קטגוריה:אלבומי חברת סייקו מיוזיק
קטגוריה:אלבומי חברת RCA רקורדס
The Truth Is

**The Truth Is** (בעברית: **האמת היא**) הוא אלבום האולפן השלישי של הזמרת-יוצרת הבריטית אלכסנדרה ברק. האלבום יצא לאור ב-16 במרץ 2018 על ידי חברת התקליטים דקה. מתוך האלבום יצא הסינגל היחיד "Shadow".

האלבום הגיע למקום השמיני במצעד האלבומים של סקוטלנד.

## רקע והפקה
האלבום הופק על ידי פול מיהן, בריאן רולינג וגורדון מילס. ב-AllMusic זכה האלבום לסיקור מעורב, כאשר דירגו אותו בכשניים וחצי כוכבי זהב מתוך חמישה בסך הכול. כדי לקדם את האלבום, הוציאה ברק בפברואר 2018 את השיר "Shadow" כסינגל הראשון מתוכו.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אלכסנדרה ברק
Christmas Gift

**Christmas Gift** (בעברית: **מתנת חג המולד**) הוא המיני-אלבום הראשון של הזמרת-יוצרת הבריטית אלכסנדרה ברק. המיני-אלבום יצא לכבוד חג המולד ב-23 בדצמבר 2012 על ידי חברת התקליטים תקליטי RCA.

## רקע והפקה
לאחר שהוציאה את אלבום האולפן השני שלה Heartbreak on Hold, החליטה ברק להוציא מיני-אלבום בו תבצע שני שירי חג מולד: "לילה שקט, לילה קדוש", והשיר "Christmas Time" אותו כתבה בעצמה.

בנוסף לכך, היה המיני-אלבום לאלבום האחרון שהוציאה ברק במסגרת החוזה שלה עם תקליטי RCA.

## רשימת רצועות

## קישורים חיצוניים

* Christmas Time באתר יוטיוב

## הערות שוליים

קטגוריה:אלבומי חג המולד מ-2012
קטגוריה:מיני-אלבומי בכורה מ-2012
קטגוריה:אלבומי אלכסנדרה ברק
קטגוריה:מיני-אלבומי חג המולד
קטגוריה:מיני-אלבומי חברת RCA רקורדס
נקודת וון דר וול

**נקודת וון דר וול** (באנגלית: **Von der Wall Point**) היא לשון יבשה נמוכה מכוסה קרח, בצידו הדרומי של האי ת'רסטון, בארץ אלזוורת' שבאנטארקטיקה.

הלשון בולטת לתוך מצר פיקוק, ופונה לעבר הקצה הצפון-מזרח של האי שרמן.

## היסטוריה
### גילוי ומיפוי הנקודה

הנקודה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה בדצמבר 1946.

### מקור השם

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שמו של ג'י. ה. וון דר וול (J.H. Von der Wall), נהג טרקטור ומכונאי במשלחת החקר של ריצ'רד בירד בין השנים 1933–1935.

## קישורים חיצוניים
* נקודת וון דר וול באתר הסקר הגאולוגי של ארצות הברית
* נקודת וון דר וול באתר הגאזט האנטארקטי המשווה SCAR של ממשלת אוסטרליה
* נקודת וון דר וול באתר marineregions

## הערות שוליים

וון דר וול
וון דר וול
ראש בנדן

**ראש בנדן** (באנגלית: **Beneden Head**) הוא לשון יבשה, בחוף המערבי של ארץ גרהאם שבאנטארקטיקה.

מדרונותיה של לשון היבשה תלולים ביותר, וגובהה מגיע ל-700 מטרים מעל פני הים.

לשון היבשה מהווה את הצד הצפוני של הכניסה למפרץ אנדוורד.

## היסטוריה
### גילוי ומיפוי לשון היבשה

לשון היבשה התגלתה על ידי המשלחת האנטארקטית הבלגית (אשר חקרה את אנטארקטיקה בין השנים 1897 - 1899), בפיקודו של אדריאן דה ז'רלאש.

### מקור השם

ז'רלאש קרא ללשון היבשה על שמו של אדוארד ואן בנדן (Edouard Van Beneden), נשיא ה-Belgica Commission, ומחבר הדוחות הזואולוגיות של ממצאי המשלחת.

## קישורים חיצוניים

* ראש בנדן באתר הסקר הגאולוגי של ארצות הברית
* ראש בנדן באתר הגאזט האנטארקטי המשווה SCAR של ממשלת אוסטרליה

## הערות שוליים

בנדן
בנדן
Bang! (אלבום של אניטה)

**** (בעברית: **באנג**, "**קוֹל נֶפֶץ**") הוא אלבום האולפן השלישי של הזמרת-יוצרת הברזילאית אניטה. האלבום יצא לאור ב-13 באוקטובר 2015 על ידי חברת התקליטים וורנר מיוזיק ברזיל. מתוך האלבום יצא הלהיט "Bang", אשר צבר למעלה מ-385 מיליון צפיות ביוטיוב.

האלבום הגיע למקום השלישי במצעד האלבומים שבברזיל.

## רקע והפקה
ביולי 2015 הוציאה את השיר "Deixa Ele Sofrer" כסינגל הראשון מתוך האלבום. השיר כבש את פסגת אחד המצעדים שבברזיל, תוך שזכה בפרס ה-Capricho. בהמשך, הוציאה את שיר הנושא "Bang" כסינגל השני מתוך האלבום. השיר זכה להצלחה בינלאומית.

בנוסף לכך, אישר איגוד תעשיית ההקלטות הברזילאי כי האלבום נמכר בלמעלה מ-300,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אניטה
קטגוריה:אלבומים בפורטוגזית
מפרץ איינסוורת' (אנטארקטיקה)

**מפרץ איינסוורת**' (באנגלית: **Ainsworth Bay**) הוא מפרץ רחב מכוסה קרח, בחוף ג'ורג' החמישי, בארץ ג'ורג' החמישי שבאנטארקטיקה.

רוחבו של המפרץ 8 קילומטרים, והוא ממוקם בין כף בייג' וכף ווב.

## היסטוריה
### גילוי ומיפוי המפרץ

המפרץ התגלה על ידי משלחת אוסטרלאסיה לאנטארקטיקה (אשר חקרה את אנטארקטיקה בין השנים 1911–1914) בפיקודו של דאגלס מוסון.

### מקור השם

מוסון קרא למפרץ על שמו של ג'ורג' איינסוורת', חבר במשלחת אוסטרלאסיה לאנטארקטיקה, אשר היה המטאורולוג הראשי של קבוצת החקר לאי מקווארי (חלק ממשלחת החקר האוסטרלאסיתית).

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA435&lpg=PA435&dq=%22Ainsworth+Bay%22+Antarctica&source=bl&ots=qbWGzoP9zb&sig=ACfU3U1tCwlIY3a8Na4OmvUgLomTqJpJVQ&hl=en&sa=X&ved=2ahUKEwingdqIia_oAhUC2qQKHZhMAsM4ChDoATADegQIBxAB#v=onepage&q=%22Ainsworth%20Bay%22%20Antarctica&f=false Sailing Directions (planning Guide) and (enroute) for Antarctica]**, p. 410

## קישורים חיצוניים
* מפרץ איינסוורת' באתר הסקר הגאולוגי של ארצות הברית
* מפרץ איינסוורת' באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור מפרץ איינסוורת'

## הערות שוליים

איינסוורת'
יוסוף חג'אג'

**יוסוף (יוסף) חג'אג**' (בצרפתית: **Youssef Hagège** או **Youcef Hedjaj**; כונה גם: **ז'וזה דה סוזה**; בצרפתית: **José de Suza**; נולד ב-1919 - ?) היה מוזיקאי יהודי-תוניסאי שניגן על כל כלי הנגינה, מנצח תזמורת ומלחין של מעל 600 שירים באנגלית, ספרדית, שפות יהודיות וערבית. היה בין חלוצי הז'אנר ה-francarabe ומשך מעריצים רבים שבאו לשמוע אותו בקברט המפורסם El Djazaïr בפריז. כתב את המילים להרבה קלאסיקות כולל Ya Oumi ו-L’Oriental של לין מונטי.

## קישורים חיצוניים
* Portrait de Youssef Hagège, באתר europeana.eu

## הערות שוליים

קטגוריה:זמרים יהודים תוניסאים
קטגוריה:אומנים יהודים שפעלו בארצות ערב
קטגוריה:אמנים יהודים הידועים בשם במה
קטגוריה:ילידי 1919
קטגוריה:נפטרים ב-2013
פושה טי

**טרנס לוואר ת'ורנטון** (באנגלית: **Terrence LeVarr Thornton**; נולד ב-13 במאי 1977), ידוע בשם הבמה **פושה טי** (**Pusha T**), הוא ראפר, פזמונאי ומנהל מוזיקלי אמריקאי.

## קריירה
בתחילת דרכו, זכה פושה טי להכרה כחצי מצמד ההיפ הופ קליפס, לצד אחיו "No Malice", איתו הקים את חברת התקליטים Re-Up רקורדס. בספטמבר 2010 הודיע ת'ורנטון על חתימתו בחברת התקליטים של קניה וסט GOOD Music, תחת חסותה של חברת דאף ג'אם. במרץ 2011, הוציא את המיקסטייפ הראשון שלו, *Fear of God*.

ב-2013 הוציא את אלבום הבכורה שלו, *My Name Is My Name*. האלבום הגיע בשיאו למקום השני במצעד אלבומי ה-R&B/היפ-הופ.

ב-2015 מינה קניה וסט את פושה טי לנשיא חברת GOOD Music. בהמשך אותה שנה, הוציא את אלבום האולפן השני שלו, *King Push – Darkest Before Dawn: The Prelude.*

ב-2018 הוציא את אלבום האולפן השלישי שלו, *[[Daytona]]*. שהופק על ידי קניה וסט. האלבום זכה לתשבחות ביקורתיות רבות והיה מועמד לפרס גראמי לאלבום הראפ של השנה.

בשנת 2022 יצא אלבומו הרביעי, *[[It's Almost Dry]]*, שהופק על ידי קניה וסט ופארל ויליאמס. הוא היה לאלבומו הראשון של פושה טי שהגיע למקום הראשון במצעד הבילבורד 200, ודורג כאלבום הראפ הטוב ביותר לשנת 2022 על ידי מגזין רולינג סטון. מתוך האלבום הצליח השיר "Scrape It Off" בהשתתפות ליל עוזי ורט ודון טוליבר, שהגיע ל-20 הראשונים במצעד שירי ה-R&B/היפ-הופ. מאוחר יותר, קיבל האלבום מועמדות לפרס גראמי לאלבום הראפ הטוב ביותר.

## חיים אישיים
פושה טי נולד ב-13 במאי 1977, ברובע הברונקס של העיר ניו יורק, אף על פי שהמשפחה עברה בהמשך להתגורר בוירג'יניה ביץ', שם גדלו הוא ואחיו, ג'ין תורנטון. כנערים, האחים מכרו סמים, ובסופו של דבר, ג'ין גורש מבית הוריהם לאחר שגילו מה הוא עשה. בשנת 1992 הוא ואחיו החלו את הקריירה המוזיקלית שלהם, והקימו את להקת "קליפס".

## דיסקוגרפיה
### אלבומי אולפן
* 2013: *[[My Name Is My Name]]*
* 2015: *King Push – Darkest Before Dawn: The Prelude*
* 2018: *[[Daytona]]*
* 2022: *[[It's Almost Dry]]*

### מיני-אלבומים
* 2011: *Fear of God II: Let Us Pray*

### מיקסטייפים
* 2011: *Fear of God*
* 2013: *Wrath of Caine*
* 2013: *Still Ya Pusha*

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:פזמונאים אמריקאים
קטגוריה:מנהלים מוזיקליים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1977
Meu Lugar

**Meu Lugar** (באנגלית: **My Place**, ובעברית: **המקום שלי**) הוא אלבום ההופעה הראשון של הזמרת-יוצרת הברזילאית אניטה. האלבום יצא לאור ב-3 ביוני 2014 על ידי חברת התקליטים וורנר מיוזיק ברזיל.

האלבום הגיע למקום השני במצעד האלבומים של ברזיל.

## רקע והפקה
במסגרת ההופעה ביצעה אניטה את להיטה "Show das Poderosas", אשר קיבל על ידי איגוד תעשיית ההקלטות הברזילאי את תואר הזהב על מכירות של למעלה מ-50,000 עותקים במדינה.

בהמשך, אישר האיגוד כי אלבום ההופעה נמכר בלמעלה מ-100,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2014
קטגוריה:אלבומי אניטה
קטגוריה:אלבומים בפורטוגזית
Ritmo Perfeito

**Ritmo Perfeito** (באנגלית: **Perfect Rhythm**, ובעברית: **קצב מושלם**) הוא אלבום האולפן השני של הזמרת-יוצרת הברזילאית אניטה. האלבום יצא לאור ב-3 ביוני 2014 על ידי חברת התקליטים וורנר מיוזיק ברזיל.

האלבום הגיע למקום השני במצעד האלבומים של ברזיל.

## רקע והפקה
האלבום הופק על ידי אומברטו טווארס ומפיקים מוזיקליים נוספים. איגוד תעשיית ההקלטות הברזילאי העניק לאלבום את תואר הזהב על מכירות של למעלה מ-150,000 עותקים במדינה, מה שהופך אותו לאחד מאלבומיה הנמכרים ביותר של אניטה.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אניטה
קטגוריה:אלבומים בפורטוגזית
קטגוריה:אלבומי אלקטרופופ
קטגוריה:אלבומי חברת וורנר מיוזיק גרופ
Anitta (אלבום)

**Anitta** (בעברית: **אניטה**) הוא אלבום הבכורה של הזמרת-יוצרת הברזילאית אניטה. האלבום יצא לאור ב-3 ביולי 2013 על ידי חברת התקליטים וורנר מיוזיק ברזיל. מתוך האלבום יצאו ארבעה סינגלים, כשהבולט מתוכם הוא השיר "Zen".

האלבום הגיע למקום הראשון במצעד האלבומים של ברזיל.

## רקע והפקה
האלבום זכה להצלחה רבה בברזיל, כאשר איגוד תעשיית ההקלטות הברזילאי העניק לו את תואר הפלטינה על מכירות של למעלה מ-100,000 עותקים במדינה, מה שהופך אותו לאחד מהאלבומים הנמכרים ביותר של אניטה.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2013
קטגוריה:אלבומי אניטה
קטגוריה:אלבומים בפורטוגזית
קטגוריה:אלבומי פלטינה בברזיל
טילראן

**טילראן** (בספרדית: **Tilarán**) היא עיירה שנמצאת בקנטון טילראן , שבמחוז גואנאקאסטה, שבקוסטה ריקה.

## גאוגרפיה
העיירה ממוקמת כ-100 ק"מ מסן חוסה, בירת קוסטה ריקה וכ-50 ק"מ מליבריה, בירת המחוז.

## אקלים
הטמפרטורה הממוצעת היא 21 מעלות צלזיוס. החודש החם ביותר הוא אפריל (24 מעלות צלזיוס). החודש הכי קר הוא יולי (20 מעלות צלזיוס). כמות המשקעים הממוצעת היא 2,652 מילימטרים בשנה. חודש ספטמבר הוא החודש שיש בו הכי הרבה גשם (481 מ"מ גשם), וחודש מרץ הוא החודש שיש בו הכי פחות גשם (37 מ"מ גשם).

## תנועה ותחבורה
העיירה ממוקמת ליד הכבישים 142, 145 ו-926.

## הערות שוליים

קטגוריה:קוסטה ריקה: ערים
נקודת דות'יירז

**נקודת דות'יירז** (באנגלית: **Duthiers Point**) היא לשון יבשה המהווה את הצד הדרומי של הכניסה למפרץ אנדוורד, בחוף המערבי של ארץ גרהאם שבאנטארקטיקה.

## היסטוריה
### גילוי ומיפוי הנקודה

הנקודה התגלתה על ידי המשלחת האנטארקטית הבלגית (אשר חקרה את אנטארקטיקה בין השנים 1897–1899) בפיקודו של אדריאן דה ז'רלאש.

### מקור השם

ז'רלאש נתן לנקודה את שמה - וקרא לה "כף לאקאז-דוטייר" (Cap Lacaze-Duthiers).

ז'רלאש קרא לנקודה על שמו של אנרי דה לאקאז-דוטייר (Henri de Lacaze-Duthiers), חוקר טבע צרפתי.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA343&lpg=PA343&dq=%22Duthiers+Point%22&source=bl&ots=qbWGzoQiA7&sig=ACfU3U0qIgH3doZTq2IRFvUKTgRBniv0CA&hl=en&sa=X&ved=2ahUKEwjet-uVkK_oAhXxN-wKHRkVDjsQ6AEwEHoECAkQAQ#v=onepage&q=%22Duthiers%20Point%22&f=false Sailing Directions (planning Guide) and (enroute) for Antarctica]**, P 343

## קישורים חיצוניים
* נקודת דות'יירז באתר הסקר הגאולוגי של ארצות הברית
* נקודת דות'יירז באתר הגאזט האנטארקטי המשווה SCAR של ממשלת אוסטרליה
* נקודת דות'יירז באתר marineregions
* תחזית מזג אוויר עדכנית ארוכת טווח עבור נקודת דות'יירז

## הערות שוליים

דות'ייר
דות'ייר
כף בייג'

**כף באייג**' (באנגלית: **Cape Bage**) היא לשון יבשה בולטת, בחוף ג'ורג' החמישי, בארץ ג'ורג' החמישי שבאנטארקטיקה.

לשון היבשה ממוקמת בין מפרץ מרפי ומפרץ איינסוורת'.

## היסטוריה
### גילוי ומיפוי הכף

הכף התגלתה בשנת 1912 על ידי משלחת אוסטרלאסיה לאנטארקטיקה (אשר חקרה את אנטארקטיקה בין השנים 1911–1914) בפיקודו של דאגלס מוסון.

### מקור השם

מוסון קרא לכף על שמו של לוטננט אדוארד פרדריק רוברט בייג' (Edward Frederick Robert Bage), שהיה אסטרונום המשלחת ומומחה למגנטיות.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA410&lpg=PA410&dq=%22Cape+Bage%22&source=bl&ots=qbWGzoQas5&sig=ACfU3U3n_1CcLFbTCZUEJ1f6gmB1fmjjdg&hl=en&sa=X&ved=2ahUKEwjE65_xjK_oAhV1olwKHVCLDEkQ6AEwBXoECAoQAQ#v=onepage&q=%22Cape%20Bage%22&f=false Sailing Directions (planning Guide) and (enroute) for Antarctica]**, P 410

## קישורים חיצוניים
* כף בייג' באתר הסקר הגאולוגי של ארצות הברית
* כף בייג' באתר הגאזט האנטארקטי של ממשלת אוסטרליה
* כף בייג' באתר הגאזט האנטארקטי המשווה SCAR של ממשלת אוסטרליה

## הערות שוליים

בייג'
טינאשה

**טינאשה יורגנסן קאצ'ינגווה** (באנגלית: **Tinashe Jorgensen Kachingwe**; נולדה ב-6 בפברואר 1993) היא זמרת, רקדנית, שחקנית, כותבת שירים ומפיקה מוזיקלית אמריקאית.

## קריירה
בשנת 2012 הוציאה את המיקסטייפ הראשון שלה In Case We Die, תוך שהוציאה מיקסטייפ נוסף בשם Reverie. המיקסטייפים זכו לביקורות חיוביות ממבקרי המוזיקה, אך לא הצליחו להיכנס למצעדי הבילבורד. שנה לאחר מכן, הוציאה את המיקסטייפ השלישי שלה Black Water, שגם הוא לא נכנס למצעדי הבילבורד.

את אלבום הבכורה שלה, Aquarius, הוציאה בשנת 2014. האלבום הגיע למקום ה-17 במצעד הבילבורד 200, והסינגלים מתוכו זכו להצלחה נאה. בסך הכול, יצאו ממנו שלושה סינגלים, ביניהם הסינגל "All Hands on Deck". במרץ באותה השנה יצא השיר "I Luh Ya Papi" של ג'ניפר לופז, אותו כתבה טינאשה. במרץ 2015 יצא המיקסטייפ Amethyst, שזכה לביקורות חיוביות. בנובמבר 2016 הוציאה את אלבום האולפן השני שלה Nightride, שזכה להצלחה פחותה מזו של אלבום הבכורה שלה, כאשר הגיע למקום ה-89 במצעד הבילבורד 200. באותה השנה השתתפה בלהיט "Slumber Party" של בריטני ספירס, שנכלל באלבום האולפן התשיעי שלה, Glory. בסמוך לכך, השתתפה בכתיבת הלהיט "That's My Girl", עבור להקת הבנות האמריקאית פיפת' הרמוני. בשנת 2018 הוציאה את האלבום Joyride, שזכה להצלחה ולביקורות חיוביות.

בנובמבר 2019 הוציאה את אלבום האולפן הרביעי שלה Songs for You, מתוכו יצא הסינגל "Die a Little Bit", וארבעה סינגלים נוספים שזכו להצלחה נאה במצעדי השירים. בשנת 2020 הוציאה את השיר "". השיר הוא חלק מפרויקט עתידי של טינאשה.

היא נכללה ברשימת פורבס 30Under30 לשנת 2022.

## חיים אישיים
בילדותה, התמודדה טינאשה עם בריונות מצד חבריה:

## דיסקוגרפיה
### אלבומי אולפן
* 2014: *[[Aquarius]]*
* 2016: *[[Nightride]]*
* 2018: *[[Joyride (אלבום של טינאשה)|Joyride]]*
* 2019: *[[Songs for You]]
* 2021: *333*
* 2023: *BB/ANG3L*
* 2024: *Quantum Baby*

===מיקסטייפים===
* 2012: *In Case We Die*
* 2012: *Reverie*
* 2013: *Black Water*
* 2015: *Amethyst*

===מיני-אלבומים===
* 2020: *Comfort & Joy*

==הופעות==
===סיבובי הופעות===
* 2014–2015: *Aquarius Tour*
* 2016: *Joyride Tour*
* 2020: *Tour for You''

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי קנטקי
קטגוריה:לקסינגטון (קנטקי): אישים
קטגוריה:זמרות-יוצרות אמריקאיות
קטגוריה:מפיקות מוזיקליות אמריקאיות
קטגוריה:רקדניות אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:מדבבות אמריקאיות
קטגוריה:אמריקאיות ממוצא אירי
קטגוריה:אמריקאים ממוצא דני
קטגוריה:זמרות אפרו-אמריקאיות
קטגוריה:זמרים אפרו-אמריקאים
קטגוריה:מפיקות קולנוע אמריקאיות
קטגוריה:אמריקאיות ממוצא אנגלי
קטגוריה:אמריקאיות ממוצא נורווגי
קטגוריה:מתחרי רוקדים עם כוכבים (ארצות הברית)
קטגוריה:פורבס 30Under30
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
Rockabye

"**Rockabye**" הוא סינגל שהוקלט על ידי להקת המוזיקה אלקטרונית הבריטית קלין בנדיט, בשיתוף הזמרת-יוצרת הבריטית אן-מארי וזמר הדאנסהול שון פול. השיר יצא לאור ב-21 באוקטובר 2016, כסינגל השני מתוך האלבום , על ידי חברות התקליטים אטלנטיק ווורנר. השיר הוא שיר ראשון לאחר עזיבתו של ניל אמין-סמית'.

השיר נכלל גם במהדורה המורחבת של אלבום הבכורה של אן-מארי, "Speak Your Mind".

## רקע וכתיבה
השיר נכתב על ידי ג'ק פטרסון, אן-מארי, שון פול, אינה רולדסן ועמאר מאליק והופק על ידי ג'ק פטרסון, סטיב מק ומארק ראלף. השיר עצמו עוסק באם חד-הורית המתקשה בגידול הילד שלה.

בסמוך לצאתו עלה השיר לרשת הזרמת המדיה ספוטיפיי, בדומה לשאר שירי האלבום.

## וידאו קליפ
הווידאו קליפ של השיר עלה על ידי הלהקה לערוץ היוטיוב שלה. בקליפ עצמו גם מארי ופול משתתפים.

נכון למרץ 2020 צבר הווידאו קליפ של השיר 2.3 מיליארד צפיות, והוא הסרטון ה-33 הכי נצפה ביוטיוב.

## הצלחה
השיר מוקם במשך תשעה שבועות ברציפות במקום הראשון במצעדים הבריטיים. הוא היה במקום הראשון גם באוסטריה, איטליה, בלגיה, בולגריה, קרואטיה, צ'כיה, דנמרק, פינלנד, גרמניה, הונגריה, לטביה, לבנון, אירלנד, מקסיקו, הולנד, שוודיה, סלובקיה, סלובניה, סקוטלנד, רוסיה, ניו זילנד, שווייץ ועוד.

## מיקומי שיא

## נתוני מכירות חלקיים

## קישורים חיצוניים

## הערות שוליים

קטגוריה:שירי קלין בנדיט
קטגוריה:שירי אן-מארי
קטגוריה:שירים באנגלית
קטגוריה:שירים שנכתבו על ידי אן-מארי
קטגוריה:שירים שנכתבו על ידי סטיב מק
קטגוריה:שירים שהופקו על ידי מארק ראלף
קטגוריה:שירים על אמהות
קטגוריה:שירים על הורות
קטגוריה:שירי דאנסהול
קטגוריה:בלדות סינת'-פופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי יהלום בפולין
קטגוריה:שירי יהלום בצרפת
Aquarius

***Aquarius*** (בעברית: "**[[מזל דלי]]**") הוא אלבום הבכורה של הזמרת-יוצרת האמריקאית טינאשה. האלבום יצא לאור ב-3 באוקטובר 2014 על ידי חברת התקליטים תקליטי RCA. מתוך האלבום יצאו שלושה סינגלים.

האלבום הגיע למקום ה-17 במצעד הבילבורד 200.

## רקע והפקה
האלבום הופק על ידי טינאשה עצמה ביחד עם מפיקים מוזיקליים נוספים, בדומה לצורת ההפקה במיקסטייפים שלה In Case We Die, Reverie ו-Black Water. האלבום עצמו זכה להצלחה, תוך שנכנס למצעד אלבומי ה-R&B\היפ הופ השנתי של בילבורד.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2014
קטגוריה:אלבומי טינאשה
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי קשמיר קאט
קטגוריה:אלבומי חברת RCA רקורדס
Nightride

***Nightride*** (בעברית: "**נסיעת לילה**") הוא אלבום האולפן השני של הזמרת-יוצרת האמריקאית טינאשה. האלבום יצא לאור ב-4 בנובמבר 2016 על ידי חברת התקליטים תקליטי RCA. מתוך האלבום יצא הסינגל היחיד "Company".

האלבום הגיע למקום ה-89 במצעד הבילבורד 200.

## רקע והפקה
האלבום הופק על ידי טינאשה עצמה, ביחד עם מפיקים מוזיקליים שונים כמו בוי-1דה שהפיק ביחד איתה את המיקסטייפ Black Water, ודה-דרים שהפיק ביחד איתה את אלבום האולפן השלישי שלה Joyride, שיצא בשנת 2018.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טינאשה
קטגוריה:אלבומים שהופקו על ידי בוי-1דה
קטגוריה:אלבומי חברת RCA רקורדס
Joyride (אלבום של טינאשה)

***Joyride*** (בעברית: "**נהיגה פרועה במכונית**") הוא אלבום האולפן השלישי של הזמרת-יוצרת האמריקאית טינאשה. האלבום יצא לאור ב-13 באפריל 2018 על ידי חברת התקליטים תקליטי RCA. מתוך האלבום יצאו שלושה סינגלים, כשהבולט מביניהם הוא "No Drama".

האלבום הגיע למקום ה-58 במצעד הבילבורד 200.

## רקע והפקה
האלבום הופק על ידי טינאשה, טרבור ג'רידו, מייק נזארו, עלי נזארו, פלויד "A1" בנטלי, אלן ריטר, דרה מון, פליקס סנואו, יונג ברג, מריו לוצ'יאנו, ג'יי וייט דיד איט, ג'ואל קומפס, רקלס, ריץ ריינולדס, קנת סי קובי, סטאר-גייט, וייבי וטי-מינוס.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טינאשה
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי סטארגייט
קטגוריה:אלבומי חברת RCA רקורדס
Songs for You

***Songs for You*** (בעברית: "**שירים בשבילך**") הוא אלבום האולפן הרביעי של הזמרת-יוצרת האמריקאית טינאשה. האלבום יצא לאור ב-21 בנובמבר 2019 על ידי חברת התקליטים טינאשה מיוזיק. מתוך האלבום יצאו חמישה סינגלים.

האלבום הגיע למקום ה-147 במצעד הבילבורד 200.

## רקע והפקה
האלבום הופק על ידי טינאשה בדומה לשאר אלבומיה, תוך שהשתתפו בהפקתו שלל מפיקים מוזיקליים כדוגמת היט-בוי, טורן מי אפ ג'וש, קינגדום, בוסטון, דריון ג'בון, סמאש דייוויד, ריילי מקדונו, טוד פריכארד וגו גריזלי.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טינאשה
קטגוריה:אלבומים שהופקו על ידי היט-בוי
חולצת סטרפלס

ממוזער|שמאל|חולצת סטרפלס
**חולצת סטרפלס** (באנגלית: **Tube top** או **boob tube**) היא חולצה ללא כתפיות ושרוולים לנשים, המהודקת סביב חלקו העליון של בית החזה.

## עיצוב
החולצה מתחילה מעל החלק העליון של השדיים, ובדרך כלל מהודקת ברצועות אלסטיות בחלקה העליון כדי למנוע את נפילתה. החולצה החלה להפוך לפופולרית לאחר עיצובים של המעצב אלי טהרי בשנות ה-70 של המאה ה-20.

## ביקורת
חולצת סטרפלס אסורה במגוון בתי ספר בשל קוד לבוש המוביל קו צנוע, משום שנטען כי הן מפגינות מיניות.
## ראו גם
* שמלת סטרפלס
## קישורים חיצוניים

## הערות שוליים

קטגוריה:חולצות
קטגוריה:אופנה במדינות המערב במאה ה-20
קטגוריה:אופנה במדינות המערב במאה ה-21
קטגוריה:בגדי נשים
ויל בוקסטון

**ויל בוקסטון** (באנגלית: **Will Buxton**; נולד ב-14 בפברואר 1981) הוא מגיש טלוויזיה ועיתונאי פורמולה 1 בריטי.

## ביוגרפיה
בוקסטון נולד בפורטסמות', אך גדל במלברן. הוא למד בבית ספר קתולי, ואף היה נער מקהלה בכנסייה.

הוא למד ב-"Lord Wandsworth College" וב-"Sixth Form College, Farnborough" בהמפשייר, ולאחר מכן למד פוליטיקה באוניברסיטת לידס.

ב-2018 התארס עם ויקטוריה הליאר, העובדת באגף השיווק של קבוצת רייסינג פוינט.

## קריירה
כבר בהיותו באוניברסיטה החל בוקסטון לכתוב עבור האתר GrandPrix.com. בשנת 2002 הצטרף למגזין פורמולה 1 הרשמי, עד לסגירתו בפברואר 2004.

בשנת 2005 הוא הפך ליועץ התקשורת הרשמי של GP2 Series, ולאחר מכן קודם למנהל התקשורת.

ב-2008 ערך בוקסטון את המגזין הווירטואלי "GPWeek". בשנת 2009 החל לפרשן את ה"GP2 Series" ואת ה"GP2 Asia Series" עבור קבוצת פורמולה 1.

### פורמולה 1
בשנים 2010–2012 פרשן בערוץ הספורט המוטורי "ספיד" של רשת פוקס.

בשנת 2013 הצטרף לערוץ "NBC ספורט", של רשת הטלוויזיה NBC, ושימש ככתב פורמולה 1 ואינדי קאר. הוא עזב את תפקידו ב-2017, ומיד לאחר מכן, בראיון בערוץ "Sky Sports F1" הביע תמיכה במהלכיה של ליברטי מדיה אף על פי שמהלכים אלו הביאו, בעקיפין, לפיטוריו.

בשנת 2018 שב לפורמולה 1 בתפקיד המגיש הדיגיטלי הרשמי הראשון של התחרות, כשהוא גם מנהל את ערוץ היוטיוב הרשמי של המרוץ.

משנת 2019 החל לפרשן וללוות את סדרת הטלוויזיה הדוקומנטרית של נטפליקס "פורמולה 1: המרוץ לניצחון".

## ספרו
בשנת 2019 הוציא ספר בשם "My Greatest Defeat: Stories of Hardship and Hope from Motor Racing's Finest Heroes", המלווה בציורים מאת ג'וזפה קמונולי.

## קישורים חיצוניים

## הערות שוליים

קטגוריה:עיתונאים בריטים
קטגוריה:עיתונאי ספורט
קטגוריה:פרשני ספורט אנגלים
קטגוריה:שדרני ספורט
קטגוריה:בריטים שנולדו ב-1981
In Case We Die

***In Case We Die*** (בעברית: "**במקרה שאנחנו נמות**") הוא המיקסטייפ הראשון של הזמרת-יוצרת האמריקאית טינאשה. המיקסטייפ יצא לאור ב-1 בפברואר 2012 בהוצאת עצמית.

## רקע וביקורות
המיקסטייפ זכה לביקורות חיוביות ממבקרי המוזיקה שציינו לשבח את השירים שנכללו בו, את הפקתם ואת כתיבתם, וחלקם כינו אותו כ-"מבריק". מבקרי מוזיקה אחרים השוו את המיקסטייפ ואת השירים שבו לשירים של קניה וסט, קאסי ונטורה וריהאנה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי טינאשה
קטגוריה:אלבומי בכורה: מיקסטייפים
קטגוריה:מיקסטייפים באנגלית
Amethyst

***Amethyst*** (בעברית: "**אחלמה**") הוא המיקסטייפ הרביעי של הזמרת-יוצרת האמריקאית טינאשה. המיקסטייפ יצא לאור ב-16 במרץ 2015 בהוצאה עצמית.

## ביקורות
המיקסטייפ זכה לביקורות חיוביות ממבקרי המוזיקה. פיצ'פורק העניק למיקסטייפ ציון של 7.1 מתוך 10 בסך הכול, תוך שהפנה כלפיו ביקורת חיובית. ב-PopMatters זכה המיקסטייפ לדירוג של 7, תוך שהופנתה כלפיו ביקורת חיובית.

ב-HotNewHipHop זכה המיקסטייפ לביקורת חיובית גם כן.

## רשימת רצועות

## היסטוריית יציאות לאור

## הערות שוליים

קטגוריה:מיקסטייפים מ-2015
קטגוריה:אלבומי טינאשה
קטגוריה:מיקסטייפים בהוצאה עצמית
מוטסוהירו וטאנבה

**מוטסוהירו וטאנבה** (ביפנית: **渡邊 睦裕**; 18 בינואר 1918 – 1 באפריל 2003), הידוע בכינויו "הציפור" שניתן לו על ידי אסיריו, היה סרג'נט (שווה ערך לסמל) בצבא היפני הקיסרי ששירת במחנות השבויים באומורי , נאואצו , ניאיגטה ומיטסושימה . לאחר תבוסת יפן, ארצות הברית החשיבה את מוטסוהירו לפושע מלחמה בגין עינויי אסירים, אך הוא התחמק ממעצר ולעולם לא נתן את הדין על מעשיו. מוטסוהירו נודע לשימצה עקב אכזריותו, והתפרסם בעיקר בגלל עדותו של האצן האולימפי לואי זמפריני שמספר את סיפורו בספר, שאחר כך עובד לסרט, "לא נשבר".

## הערות שוליים

קטגוריה:בוגרי אוניברסיטת ואסדה
קטגוריה:פושעי מלחמה יפנים
קטגוריה:יפנים במלחמת העולם השנייה
קטגוריה:יפנים שנולדו ב-1918
קטגוריה:נפטרים ב-2003
Reverie (מיקסטייפ)

***Reverie*** (בעברית: "**חלום בהקיץ**") הוא המיקסטייפ השני של הזמרת-יוצרת האמריקאית טינאשה. המיקסטייפ יצא לאור ב-6 בספטמבר 2012 בהוצאה עצמית.

## רקע והפקה
המפיקה בפועל של המיקסטייפ הייתה טינאשה, תוך שעבדו איתה מפיקים נוספים כמו ווס טרטה, בי-מארז דה פרודוקר, ניז וריו, בסט קפט סיקרט, ב. הנדריקס, קיי-ביטז, רוק ומיין, XXYYXX וג'יי אר בי פרודוקר.

באותה השנה בה יצא מיקסטייפ זה, הוציאה טינאשה גם את המיקסטייפ In Case We Die.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיקסטייפים מ-2012
קטגוריה:אלבומי טינאשה
קטגוריה:אלבומים שהופקו על ידי בסט קפט סיקרט
קטגוריה:אלבומי חברת RCA רקורדס
Black Water

***Black Water*** (בעברית: "**מים שחורים**") הוא המיקסטייפ השלישי של הזמרת-יוצרת האמריקאית טינאשה. המיקסטייפ יצא לאור ב-26 בנובמבר 2013 על ידי חברת התקליטים MBE.

## רקע והפקה
המפיקה בפועל של המיקסטייפ הייתה טינאשה עצמה, תוך שמפיקים מוזיקליים כמו פרנק דוקס ובוי-1דה עזרו בהפקתו גם כן. המיקסטייפ קיבל את תואר הכסף, על כל שצבר למעלה מ-75,000 באינטרנט, מה שהופך אותו לאחד מהמיקסטייפים המצליחים ביותר של טינאשה.

המיקסטייפ היה זמין להורדה דיגיטלית כבר ב-21 בנובמבר 2013.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיקסטייפים מ-2013
קטגוריה:אלבומי טינאשה
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי בסט קפט סיקרט
קטגוריה:אלבומים שהופקו על ידי פרנק דוקס
יחסי דנמרק–קטר

**יחסי דנמרק–קטר** הם היחסים הדו-צדדיים שבין ממלכת דנמרק לבין מדינת קטר. דנמרק מיוצגת בקטר על ידי השגרירות שלה באיחוד האמירויות הערביות, ולקטר שגרירות בהאג.

## סחר
בשנת 2018 הסתכם היקף הסחר בין המדינות בכ-120 מיליון דולר. עיקר הסחורות שייצאה דנמרק לקטר כללו מכונות, מוצרי חלב, ביצים, דבש; עיקר הסחורות שייצאה קטר לדנמרק כללו פלסטיק ומכונות.

## הערות שוליים

קטגוריה:ערכים ללא קטגוריות פיזיות - יחסי חוץ
Merkaza

שמאל|ממוזער|130px|סמליל הרשת בעבר

**מ.ח. מרכז המזון בע"מ** הידועה גם בשם **Merkaza** היא רשת בתי כלבו שמקורה ביישוב ירכא ובבעלות משפחת חמוד מהיישוב. לרשת שני מתחמי קמעונאות בירכא ובנוף הגליל. שם החברה הוא הלחם של המילים "מרכז" ו"קאסה/קאזה" (בית בספרדית).

## היסטוריה
בשנת 1993 הסב מונהל חמוד, מייסד ומנכ"ל הרשת, מפעל של לוי שטראוס ושות' בשטח שלושה וחצי דונמים לסופרמרקט בשם "מרכז המזון" בו נמכרו תחילה מוצרי מזון וניקוי. ב-1996 הורחבה החנות לשטח של כ-2,000 מ"ר ועם השנים גדל הסופרמרקט המקורי לכ-20 אלף מ"ר הכוללים שתי קומות מסחר, ו-600 אנשי צוות עובדים.

ב-2014 פתחה החברה המשפחתית חנות כל-בו נוספת בנוף הגליל (שנקראה אז נצרת עילית), בגודל של כ-55 אלף מ"ר. בסניף זה מועסקים כ-650 עובדים. החנות נפתחה בהשקעה של כ-300 מיליון שקלים ועם פתיחתה נחשבה לסופרמרקט הגדול בישראל.

בחנויות Merkaza נמכרים כ-60 אלף פריטים שונים בכל קטגוריות מוצרי הצריכה, הטיפוח והאלקטרוניקה וכמו כן מפעילה החברה מתחם מסעדות.

## קישורים חיצוניים

* 

## הערות שוליים

קטגוריה:רשתות מרכולים בישראל
קטגוריה:חברות משפחתיות ישראליות
קטגוריה:ירכא
קטגוריה:ישראל: חברות שהוקמו ב-1993